British Airways

A British Airways è la cumpagnìa aèria nazziunali dû Regnu Unitu. È macari una dî cumpagnìi cchiù granni ô munnu e chidda ccu cchiù voli n assolutu ntra l'Europa e la Mèrica dû Nord. Nzèmmula ccu Air France è l'ùnica ca opirau ccu l'apparecchiu supersònicu "Concorde'".

British Airways òpira ccu na flotta di apparecchi a cortu, mediu e longu raggiu, suprattuttu ccu ariumòbbili Boeing.
C'havi macari na riti ntirnazziunali assai vasta, comu l'Air France o a Lufthansa, sicuramenti grazzî ê ligami ntra lu Regnu Unitu e lu sô passatu culuniali.

L'ariuportu principali utilizzatu dâ British Airways è Londra Heathrow (còdici IATA: LHR), unu dî principali hub dû munnu e unu di li ariuporti ccû cchiù granni nùmmaru di passaggeri ô munnu.

A Heathrow (arcuni dicini di chilòmitri a ponenti di Londra), British Airways òpira oggi dû Tirminali 1 (suprattuttu ccu voli Europei) e dû Tirmanli 4 (voli ntercuntinintali). Ntôn futuru pròssimu ja a èssiri custruiutu lu novu Tirminali 5, utilizzatu sulu dâ British Airways e unni hannu a èssiri cuncintrati tutti li voli dâ cumpagnìa.

 Còdici 

 Còdici IATA: BA
 Còdici ICAO: BAW

 Culligamentu esternu 

 Situ officiari dâ British Airways

Catigurìa:Aviazzioni